CELEX: 32016R0442
Language: da
Date: 2016-03-23 00:00:00
Title: Kommissionens gennemførelsesforordning (EU) 2016/442 af 23. marts 2016 om gennemførelse af forordning (EU) nr. 170/2013 om overgangsforanstaltninger for sukker som følge af Kroatiens tiltrædelse

24.3.2016   
            
            
               DA
            
            
               Den Europæiske Unions Tidende
            
            
               L 78/49
            
         KOMMISSIONENS GENNEMFØRELSESFORORDNING (EU) 2016/442
   af 23. marts 2016
   om gennemførelse af forordning (EU) nr. 170/2013 om overgangsforanstaltninger for sukker som følge af Kroatiens tiltrædelse
   EUROPA-KOMMISSIONEN HAR —
   under henvisning til traktaten om Kroatiens tiltrædelse,
   under henvisning til akten vedrørende Kroatiens tiltrædelse (1), særlig artikel 41 og artikel 16 sammenholdt med bilag IV, afdeling 3, litra a), punkt 4, og
   ud fra følgende betragtninger:
   
               (1)
            
            
               Ved Kommissionens gennemførelsesforordning (EU) nr. 170/2013 (2) fastsættes overgangsforanstaltninger for sukker som følge af Kroatiens tiltrædelse af Unionen. Kapitel II, afdeling 2, i forordningen omhandler fastsættelse og fjernelse af overskudsmængder af sukker, der forefindes i Kroatien på datoen for tiltrædelsen. Der angives navnlig tidsfrister for fastsættelsen af overskudsmængder af sukker, fjernelsen af disse og bevis for fjernelsen, der skal fremlægges af de identificerede erhvervsdrivende i Kroatien. Endvidere fastsættes de referenceperioder, der skal anvendes til beregning af de afgifter, som Kroatien skal betale, hvis overskudsmængderne ikke fjernes.
            
         
               (2)
            
            
               Ved Kommissionens gennemførelsesforordning (EU) nr. 1345/2014 (3) fastsættes overskudsmængderne af sukker, som blev oplagret i Kroatien forud for landets tiltrædelse, og som skal fjernes fra EU-markedet for Kroatiens regning i overensstemmelse med tidsfristerne i gennemførelsesforordning (EU) nr. 170/2013 som ændret ved gennemførelsesforordning (EU) 2015/1407 (4).
            
         
               (3)
            
            
               Ved brev af 26. januar 2016 meddelte Kroatien Kommissionen, at landet ikke sætter spørgsmålstegn ved forpligtelsen til at fjerne de overskudsmængder af sukker, som Kommissionen har fastsat, fra markedet, men at de uforudsete proceduremæssige vanskeligheder, Kroatien har haft i forbindelse med gennemførelsen af forpligtelsen til at tvinge de involverede erhvervsdrivende til at fjerne de overskudsmængder, der førte til forlængelsen af fristen for fjernelse, ikke har kunnet løses fuldstændigt, og at der er brug for en smule ekstra tid til at løse disse vanskeligheder. Det er derfor passende at forlænge fristerne i gennemførelsesforordning (EU) nr. 170/2013 med fire måneder.
            
         
               (4)
            
            
               Gennemførelsesforordning (EU) nr. 170/2013 bør ændres.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I gennemførelsesforordning (EU) nr. 170/2013 foretages følgende ændringer:
   
               1)
            
            
               I artikel 9, stk. 1, ændres »31. marts 2016« til »31. juli 2016«.
            
         
               2)
            
            
               Artikel 10 ændres således:
               
                           a)
                        
                        
                           »31. marts 2016« ændres til »31. juli 2016«.
                        
                     
                           b)
                        
                        
                           »30. november 2016« ændres til »31. marts 2017«.
                        
                     
         
               3)
            
            
               Artikel 11 ændres således:
               
                           a)
                        
                        
                           I stk. 1 ændres »30. juni 2016« til »31. oktober 2016«
                        
                     
                           b)
                        
                        
                           I stk. 2, fjerde afsnit, ændres »31. marts 2016« til »31. juli 2016«.
                        
                     
         
               4)
            
            
               Artikel 12 ændres således:
               
                           a)
                        
                        
                           I stk. 1 ændres »31. juli 2016« til »30. november 2016«.
                        
                     
                           b)
                        
                        
                           Stk. 2 ændres således:
                           
                                       i)
                                    
                                    
                                       I første afsnit ændres »31. marts 2016« til »31. juli 2016«.
                                    
                                 
                                       ii)
                                    
                                    
                                       I andet afsnit ændres »30. november 2016« til »31. marts 2017«.
                                    
                                 
                                       iii)
                                    
                                    
                                       I tredje afsnit ændres »30. september 2016« til »den 31. januar 2017«.
                                    
                                 
                     
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. marts 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 112 af 24.4.2012, s. 10.
   
      (2)  Kommissionens gennemførelsesforordning (EU) nr. 170/2013 af 25. februar 2013 om overgangsforanstaltninger for sukker som følge af Kroatiens tiltrædelse (EUT L 55 af 27.2.2013, s. 1).
   
      (3)  Kommissionens gennemførelsesforordning (EU) nr. 1345/2014 af 17. december 2014 om fastsættelse af overskudsmængderne af sukker, isoglucose og fruktose i Kroatien (EUT L 363 af 18.12.2014, s. 80).
   
      (4)  Kommissionens gennemførelsesforordning (EU) 2015/1407 af 19. august 2015 om ændring af gennemførelsesforordning (EU) nr. 170/2013 om overgangsforanstaltninger for sukker som følge af Kroatiens tiltrædelse (EUT L 219 af 20.8.2015, s. 1).